REGULAMENTUL (CE) NR. 656/2007 AL COMISIEI
din 14 iunie 2007
de modificare a Regulamentului (CE) nr. 586/2001 de punere în aplicare a Regulamentului (CE) nr. 1165/98 al Consiliului privind statisticile pe termen scurt referitoare la definiția principalelor sectoare industriale (PSI)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1165/98 al Consiliului din 19 mai 1998 privind statisticile pe termen scurt (1), în special articolul 3 și articolul 17 litera (c),
întrucât:
(1)
Definiția principalelor sectoare industriale (PSI) prevăzută de Regulamentul (CE) nr. 586/2001 al Comisiei (2) se bazează pe clasificarea statistică a activităților economice în Comunitatea Europeană (NACE) (3).
(2)
S-a introdus o nouă versiune a NACE (NACE rev. 2) prin Regulamentul (CE) nr. 1893/2006 care precizează faptul că statisticile pe termen scurt reglementate prin Regulamentul (CE) nr. 1165/98 trebuie produse în conformitate cu NACE rev. 2 începând cu 1 ianuarie 2009.
(3)
Măsurile prevăzute de prezentul regulament sunt în conformitate cu avizul Comitetului pentru programul statistic,
ADOPTĂ PREZENTUL REGULAMENT:
Articolul 1
Regulamentul (CE) nr. 586/2001 se modifică după cum urmează:
1.
La articolele 1 și 2 toate referințele la „NACE rev. 1” se înlocuiesc cu „NACE rev. 2”.
2.
La articolul 3, cuvintele „nu mai târziu de trei luni de la intrarea în vigoare a prezentului regulament” se înlocuiesc cu cuvintele „începând cu 1 ianuarie 2009”.
3.
Anexa se înlocuiește cu textul din anexa la prezentul regulament.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Se aplică de la 1 ianuarie 2009.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 14 iunie 2007.